Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 126/14/5511	Žilina, 12.8.2014
EEČ : 2-43-391-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako jediný konateľ spol. XXXXX XXXXX XXXXX XXXXX XXXXX XXXXX XXXXX, IČO: XXXXX v období od novembra 2011 do júna 2013 riadne odovzdal Sociálnej poisťovni, pobočka XXXXX, mesačné výkazy poistného, avšak splatné poistné zrazené zo mzdy zamestnancov zadržal a neodviedol určenému príjemcovi vo výške 2 544,48 € a splatné poistné za zamestnávateľa nezaplatil určenému príjemcovi vo výške                   6 840,64 €, čím Sociálnej poisťovni, pobočka XXXXX spôsobil nedoplatok na poistnom v celkovej výške 9 385,12 €.

lebo zanikla trestnosť činu

Odôvodnenie:
	Vyšetrovateľ OR PZ OKP XXXXX uznesením ČVS:ORP-104/3-VYS-ZA-2014  zo dňa 04.02.2014 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin neodvedenia dane a poistného podľa § 277 ods. 1 Tr. zák. a pre prečin nezaplatenia dane a poistného podľa § 278 ods. 1 Tr. zák., ktorých sa mal dopustiť na skutkovom základe uvedenom vo výrokovej časti tohto uznesenia. 
	
	Podkladom pre vydanie predmetného uznesenia vyšetrovateľa bolo oznámenie Sociálnej poisťovne, pobočka XXXXX o nedoplatkoch na poistnom za zamestnancov vo výške 2 544,48 € a za zamestnávateľa vo výške 6 840,64 € za obdobie november 2011 - jún 2013, prílohou ktorého boli mesačné výkazy poistného, ktoré nebolo uhradené. Ďalej to boli účtovné doklady spol. XXXXX XXXXX XXXXX XXXXX a výpis  z účtu tohto podnikateľského subjektu.

	Vykonanou analýzou účtovných dokladov spol. XXXXX XXXXX XXXXX XXXXX bolo zistené, že táto spoločnosť disponovala finančnými prostriedkami, ktoré by postačovali na úhradu odvodovej povinnosti voči sociálnej poisťovni.

	XXXXX, splnomocnená vystupovať v mene Sociálnej poisťovne, pobočka XXXXX vo svojej výpovedi z 23.07.2014 potvrdila, že k uvedenému dátumu spol. XXXXX XXXXX XXXXX XXXXX svoj dlh na poistnom, ktorý bol predmetom trestného oznámenia v plnej výške uhradila. Do vyšetrovacieho spisu predložila doklady o úhrade nedoplatkov na poistnom.

	XXXXX podľa aktuálneho odpisu z registra trestov nemá ku dnešnému dňu záznam v registri trestov. 

	Dňa 30.07.2014 sa na OR PZ OKP XXXXX uskutočnilo záverečné preštudovanie vyšetrovacieho spisu, ktorého sa obvinený nezúčastnil. 

	Dňa 04.08.2014 bol Okresnej prokuratúre v Žiline predložený vyšetrovací spis spolu s návrhom na zastavenie trestného stíhania podľa § 215 ods. 1 písm. h/ Tr. por. s poukazom na § 86 ods. 1 písm. e/ Tr. zák., s ktorým som sa stotožnila.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	Podľa § 86 ods. 1 písm. e/ Tr. zák. trestnosť činu zaniká, ak ide o trestný čin neodvedenia dane a poistného podľa § 277 Tr. zák. alebo nezaplatenia dane a  poistného podľa § 278  Tr. zák., ak splatná daň a jej príslušenstvo alebo poistné boli dodatočne zaplatené najneskôr nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Podľa § 86 ods. 2 Tr. zák. trestnosť trestného činu podľa § 86 ods. 1 písm. e/ Tr. zák. nezaniká, ak ide o páchateľa, ktorý bol za obdobný čin v predchádzajúcich 24 mesiacoch postihnutý alebo ak trestné stíhanie páchateľa za obdobný čin bolo                                                  v predchádzajúcich 24 mesiacoch zastavené z dôvodu zániku trestnosti trestného činu podľa odseku 1.

	Konštatujem, že obv. XXXXX včasným zaplatením poistného naplnil zákonné znaky ustanovenia § 86 ods. 1 písm. e/ Tr. zák. o účinnej ľútosti, čím zanikla trestnosť jeho činu.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor